钦定古今图书集成/历象汇编/庶征典/第094卷 > 《亢旱抚恤百姓德音》编制
## 钦定古今图书集成/历象汇编/庶征典/第094卷 > 《亢旱抚恤百姓德音》编制

敕：“承天理物，莫尚于爱人，谢谴弥灾，必先于咎己。朕
临御万国，逮今五年，亦尝励精，罔敢暇逸。诚虽勤而
未妥于事，泽虽布而未浃于人。吴蜀建功，关辅屡稔，
群生咸若，荒服会同，将何以答昊穹之顾怀，承宗社
之眷佑？固宜示以灾眚，警予增修。自去冬以来，时雪
微降，及此春暮，积为𠍴阳，宿麦不滋，首种未入，东作
虑违于农候，西成何望于岁储？为人父母，甚可忧悯。
况江淮之间，歉馑相属，物力疲耗，人心无聊。虽存救
之术已行，而凋伤之弊犹切。是用辍食而叹，中夜以
兴，得非刑狱之冤滞未申，货财之聚敛未息？忠鲠之
言未尽达，不急之务未尽除。有一于兹，即伤和气，居
高莫喻，愧悼是怀，爰命祷祠，岂答神祇之望？空勤惕
厉，岂为恤隐之方。莫若侧身推诚，循政务实，法乾坤
简易之理，赞天地茂育之仁。将以塞违，庶孚于道。属
阳和之序，品汇敷荣，俯念系绁，俾从宽减。其京城内
见禁囚徒，犯死罪，非杀人降从流，流以下罪递降一
等。”盐铁使下诸盐院，旧招商所由欠贞元二年四月
已前盐税钱，及永贞“元年变法后新盐利经货折佑
钱，共二十八万七千七百五十六贯文，并宜放免。除
此钱外，诸色所由人户及保人，有积欠钱物，或资产
荡尽，未免禁身；或身已死亡，系其妻子，虽始于冒没，
而终可哀矜。宜委盐铁转运使即据状事疏理，具可
征可放免数闻奏。度支、京西、京北诸院榷盐使，并畿
内在城诸色所由人户欠负，从贞元十一年以后至
贞元十五年终，主保逃亡摊征，保人并保人又逃亡，
及身在贫穷，非家业见存，奸猾延引者，所欠钱物斛
斗柴草等项，亦宜放免，亦委度支续具合放数闻奏。”
诸道两税外，据《榷率》比来创《制敕》处分，非不丁宁，如
闻或未遵行，尚有此弊，永言奉法，事岂当“然？申饬长
吏，明加禁断。如刺史承使牒擅于界内榷率者，先加
惩责。仍委御史台及出使郎官御史察访闻奏。”夫制
事立程，必根源本。未有上敦节俭而下有田穷；上好

征求。或称出于羡馀，或称“不破正税，相因慕效，寖以
成风，革弊立防，何切于此。其诸道进献，除降诞、端午、
冬至、元正，任以土贡，修其庆贺，其馀杂进，除旨条所
供，及犬马鹰隼时需滋味之外，一切勒停。如违越者，
所进物送纳在藏库，仍委御史台具名闻奏。如诸道
停进奉后，尚务因循，或有聚敛，亦委出使郎官御史
察访闻奏。”“政理之本，在于简约，由内及外，以示率先。
昨者六宫内人，量已放出，犹虑内厩之马，其数稍多，
委飞龙使等条流减省，续具闻奏。岭南黔中福建等
道，百姓，虽处遐俗，莫非吾人，多罹掠夺之虞，岂无亲
爱之恋，以兹兴念，良用悯然。应缘公私买卖奴婢，宜
令所在长吏，切加捉搦，并审细勘责，委知非良”人百
姓，然许交关。有违犯者，准法条处分。朕理国济人，以
义为利，务于当者必举，询其弊者必除。其在卿士叶
心，方岳宣力，勉修尔职，以惠黎元。《慎守彝章，咸悉朕
意》。